Нобэ
Финляндие Республикэм и щхьэхуитыныгъэм и махуэщ. 1917 гъэм унафэ къащтащ ар Урысейм и унафэм зэрыщIэмытыжым теухуауэ.
Къэзахъстан Республикэм и прокуратурэр къыщызэрагъэпэща (1922 гъэм) махуэщ
Испанием и конституцэм и махуэщ
Украинэм IэщэкIэ зэщIэузэда и къарухэм я махуэщ
1240 гъэм, къаувыхьауэ куэдрэ яIыгъа нэужь, монгол-тэтэрыдзэхэр Киев къалэм дыхьащ.
1492 гъэм Колумб Христофор Гаити хытIыгур зэрыщыIэр къихутащ.
1741 гъэм Урысей къэралыгъуэм зэрыхьзэрий къыщыхъущ, дзэхэр и телъхьэ къищIри, пащтыхьыгъуэр иубыдащ Пётр Езанэм ипхъу Елизаветэ.
1768 гъэм Инджылыз щIэнгъуазэм и япэ къыдэкIыгъуэр Эдинбург къалэм дунейм къыщытехьащ.
1774 гъэм цIыхухэм щIэныгъэ егъэгъуэтын IэнатIэр дунейм щыяпэу къэралым и нэIэм щIигъэуващ Австрием.
Гу дохутыр, хирург цIэрыIуэ, академик, тхакIуэ Амосов Николай къызэралъхурэ илъэси 104-рэ ирокъу.
Урысей кинорежиссёр, актёр, сценарийхэр зытх, СССР-м и цIыхубэ артист Наумов Владимир и ныбжьыр илъэс 90 ирокъу.
Балъкъэр щIэныгъэлI, философие щIэныгъэхэм я доктор, ЩIДАА-м и академик, КъБР-мрэ Къалмыкъымрэ щIэныгъэмкIэ щIыхь зиIэ я лэжьакIуэ Эфендиев Сэлихь и ныбжьыр илъэс 84-рэ ирокъу.
УФ-м щIыхь зиIэ и артист, Алтай крайм и губернатору щыта Евдокимов Михаил къызэралъхурэ илъэс 60 ирокъу.
Урысей актёр цIэрыIуэ, «Кинотавр», «Ника» саугъэтхэр зыхуагъэфэща Балуев Александр и ныбжьыр илъэс 59-рэ ирокъу.
Урысей тележурналист, «Хэкум и пащхьэм щиIэ фIыщIэм папщIэ» орденым и етIуанэ нагъыщэм и медалыр зыхуагъэфэща Агалаковэ Жаннэ и ныбжьыр илъэс 52-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэс къыщесынущ. ЩIыIэр махуэм 1 градус, жэщым градуси 4 — 3 щыхъунущ.
